《龙沙》
宋代·潘兴嗣

五陵无限人，密视龙沙记。
龙沙虽未合，气象已灵异。
昔时蛟龙湫，半作桑麻地。
地形带江转，洲浮有连势。
陵谷岂可常，渊窦在何岁。
微生久慕道，安恬辄忘味。
愧无及物功，碌碌尚匏系。
生蒙尘土厚，未受神仙秘。
何时与孤鹤，冉冉从此逝。

作者简介：兴化军莆田人，居新建，字延之，号清逸居士。少孤，笃学，与王安石、曾巩、王回、袁陟俱友善。以荫授将作监主簿。调德化尉，以不愿俯仰上官，弃官归。筑室豫章城南，著书吟诗自娱。神宗熙宁初召为筠州推官，辞不就。卒年八十七。有文集及《诗话》。